Vilius Armalas

**Vilius Armalas** (g. 2000 m. liepos 21 d.) – Lietuvos futbolininkas, gynėjas.

## Karjera
### FC Stumbras
Su „Stumbro“ pagrindine komanda pradėjo treniruotis 2016 m. 

Vasarą sėkmingai debiutavo pagrindinėje komandoje, kai buvo žaidžiamos LFF taurės rungtynės su Kėdainių „Nevėžiu“.

2018 m. balandžio 4 d. debiutavo A lygos rungtynėse prieš FK Jonava. FC Stumbras namuose rezultatu 4-0 sutriuškino varžovus.

### SL Benfica
2019 m. sausio 9 d. žaidėjas pasirašė 4,5 metų sutartį su Portugalijos SL Benfica klubu.

### FC Hegelmann Litauen
2021 m. grįžo į Kauną. Nuomos pagrindais atstovavo FC Hegelmann Litauen iki sezono pabaigos. 2021 m. gegužės 19 d. rungtynėse prieš FK Riteriai pasižymėjo įvarčiu. Išrinktas geriausiu 2021 m. gegužės mėnesio jaunuoju žaidėju. 2021 m. liepos 31 d. rungtynėse prieš „Nevėžį“ pasižymėjo įvarčiu ir prisidėjo prie varžovų sutriuškinimo rezultatu 6:0.

### AÓ Kavála
2022 m. sausio pradžioje pasirašė sutartį su Graikijos antrojo futbolo diviziono AÓ Kavála klubu. Sutartis sudaryta iki sezono pabaigos (2022 m. vasarą baigsis).

Debiutavo naujoje komandoje rungtynėse prieš Larisos „Apollon“, kurios baigėsi nulinėmis lygiosiomis. 

Pasibaigus 2021–2022 m. sezonui, komanda liko paskutinėje vietoje ir iškrito į trečiajį divizioną, o žaidėjas paliko klubą.

### FC Hegelmann
2022 m. rugpjūtį V. Armalas grįžo į Kauną. 2022 m. rugpjūčio 26 d. oficialiai pranešta, apie tai, kad vėl rungtyniaus FC Hegelmann.

2022 m. rugsėjo 11 d. debiutavo A lygos rungtynėse prieš FK Riteriai. Pateko į startinę sudėtį ir sužaidė visą mačą.

2023 m. sausio 5 d. tapo žinoma, kad pasirašyta nauja dviejų metų trukmės sutartis.

2023 m. birželio 28 d. pelnė įvartį rungtynėse prieš FA Šiauliai. Išvykoje žaidę FC Hegelmann rezultatu 3:1 palaužė varžovus.

2024 m. gruodžio 24 d. tapo žinoma, kad futbolininkas ir toliau atstovaus klubui.

2025 m. rugsėjo 17 d. pelnė du įvarčius 2025 m. LFF taurės pusfinalio rungtynėse prieš Kauno rajono „Hegelmann“. Po Ibrahim Cissé tikslaus smūgio 56 min. FC Džiugas pirmavo, tačiau Vilius Armalas 89 min. išlygino rezultatą. Pratęsimo metu Vilius Armalas (110 min.) pasižymėjo dar kartą. FC Hegelmann nugalėjo rezultatu 2-1 ir pateko į 2025 m. LFF taurės finalą.

### MTK Budapest FC
2025 m. gruodžio 21 d. pranešta, kad futbolininkas persikėlė į Budapešto MTK klubą (Vengrija).

2026 m. sausio 24 d. debiutavo Vengrijos čempionato rungtynėse prieš Kisvárda. Susitikimą pradėjo kaip atsarginis, o aikštėje pasirodė po keitimo 85 minutę. MTK Budapest palaužė varžovus minimalia persvara 3–2.

2026 m. vasario 11 d. Vilius Armalas pelnė įvartį Vengrijos taurės aštuntfinalio rungtynėse, bet MTK namuose 1:2 pralaimėjo „Kecskemeti“ klubui ir nepateko į kitą etapą.

## Statistika
; A lygos statistika

Spalvų reikšmės: 
: rungtyniavo A lygoje;

## Trenerio karjera
2024 m. įgijo UEFA C trenerio licenciją.

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

;  su FC Stumbras
* 2017 – LFF taurės laimėtojas

; Asmeniniai įvertinimai
* 2021 m. A lygos geriausias jaunas gegužės mėnesio žaidėjas.

## Atstovavimas Lietuvai
Kitados kviestas į Lietuvos jaunimo rinktines.

2023 m. kovo 28 d. atstovavo Lietuvos rinktinei draugiškose rungtynėse prieš Graikiją. Žaidėjas pasirodė po keitimo ir rungtyniavo antrame kėlinyje.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive